钦定古今图书集成/明伦汇编/皇极典/第255卷 > 易经 > 系辞上
## 钦定古今图书集成/明伦汇编/皇极典/第255卷 > 易经 > 系辞上

子曰：“作《易》者，其知盗乎？《易》曰：‘负且乘，致寇至’。负也者，
小人之事也。乘也者，君子之器也。小人而乘君子之
器，盗思夺之矣。上慢下暴，盗思伐之矣。慢藏诲盗，冶
容诲淫。《易》曰：‘负且乘，致寇至’。盗之招也。”

〈大全〉柴氏中行曰：六三“以不正小人”，据非其位，故有此象。人据非其义之所当有，则启谋利者攘夺之心也。